Diari Oficial de la Generalitat Valenciana


Sumari del DOGV 4604, del 08-10-2003 (2003/10539)

RESOLUCIÓ de 17 de setembre de 2003, del director general d'Arquitectura, d'acreditació del laboratori de control de qualitat de l'edificació Asesoría y Proyectos de Ingeniería y Medio Ambiente, Apima, SL, amb la referència: 07022GTL/03(B).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10437


Data del document
:   17-09-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * reglamentació de la construcció
    * indústria de la construcció

RESOLUCIÓ de 17 de setembre de 2003, del director general d'Arquitectura, d'acreditació del laboratori de control de qualitat de l'edificació Asesoría y Proyectos de Ingeniería y Medio Ambiente, Apima, SL, amb la referència: 07022GTL/03(B). [2003/X10503]
  
Amadeo Cuellar Costa, en representació del laboratori Asesoría y Proyectos de Ingeniería y Medio Ambiente, Apima, SL, sol·licita l'acreditació en l'àrea tècnica que s'indica en la present resolució.
  
L'expedient d'acreditació 07176/02 s'ha tramitat de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei de 4/1999, de 13 de gener, i la Llei 12 /1997, de 23 de desembre, de Taxes de la Generalitat Valenciana, i per mitjà d'este s'ha comprovat el compliment dels requisits exigits pel Decret 186/2001, de 27 de novembre, del Govern Valencià, Reial Decret 1230/1989, de 13 d'octubre, Orde 6 de febrer de 2002, del conseller d'Obres Públiques, Urbanisme i Transports, i Resolució de 26 de febrer de 2002 del director general d'Arquitectura i Habitatge.
  
Per això, a proposta de la Divisió de Qualitat en l'Edificació, esta Direcció General resol:
  
Primer. Acreditar el laboratori Asesoría y Proyectos de Ingeniería y Medio Ambiente, Apima, SL, amb domicili social en el carrer 44 núm. 25, polígon industrial de Catarroja (València) en l'àrea tècnica i amb la referència:
  
Àrea d'assaigs de laboratori de geotècnia. Assaigs bàsics. ?07022GTL/03(B)
  
Segon. La present acreditació tindrà validesa per un període de cinc anys, comptadors a partir de la data de la present resolució i quedarà supeditada al compliment de les condicions que establixen el Decret 186/2001, de 27 de novembre, del Govern Valencià, Reial Decret 1.230/1989, de 13 d'octubre, i l'Orde 6 de febrer de 2002 del conseller d'Obres Públiques, Urbanisme i Transports, i en particular les indicades expressament en l'article 2n de les disposicions reguladores generals de l'esmentat Reial Decret i en els articles 2, 3 i 4 del Decret 186/2001, de 27 de novembre.
  
Tercer. Les inspeccions periòdiques, per a la verificació del compliment dels requisits de l'acreditació durant el període de validesa dels cinc anys, les realitzaran els laboratoris de les seccions de Control de Qualitat de la Direcció General d'Arquitectura amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 9 de l'esmentat Decret 186/2001, de 27 de novembre.
  
Les taxes vigents de l'acreditació i els costos de l'entitat col·laboradora, si pertoquen, hauran de ser pagats pel laboratori de conformitat amb la Llei 12/1997, de 23 de desembre, de Taxes de la Generalitat Valenciana i l'article 6 del Decret 186/2001, de 27 de novembre, del Govern Valencià.
  
Quart. Qualsevol variació en les condicions que van servir de base per a l'acreditació del laboratori haurà de ser comunicada a esta Direcció General en el moment en què es produïsca.
  
Cinqué. La present resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment per a la inscripció de les acreditacions concedides al laboratori en el Registre General de Laboratoris d'Assaigs Acreditats, amb les referències indicades en l'apartat primer.
  
Contra esta resolució, que no posa fi a la via administrativa, es pot interposar recurs d'alçada davant el conseller d'Infraestructures i Transport, en el termini d'un mes, comptador des de la notificació, d'acord amb el que establix l'article 114 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
La present resolució es publicarà en el Diari Oficial de la Generalitat Valenciana, perquè se'n prenga coneixement.